cyanic-selkie/wikianc huggingface dataset:
Bislama keel
Grammatilised iseärasused
Bae yu dring ti o kofe?
Bae yu dring ti no kofe?
Kas sa jood teed või kohvi? (ingl will you drink tea or coffee?)
Jakšiai
Jakšiai on küla Leedus Kėdainiai rajoonis Pernarava vallas, Pernaravast 4 kilomeetrit kagus. Aastal 2001 oli külas 180 elanikku.
Bislama keel
Grammatilised iseärasused
Yu bin luk mi?
Jakšiai
Nõukogude perioodil oli küla Salomėja Nerise nimelise kolhoosi keskasula.
Bislama keel
Grammatilised iseärasused
?Yu bin luk mi?
Kas sa nägid mind?
Häälikusüsteem
Bislama keeles on üsna vähe häälikuid. Kuna bislama keele kirjapilt ühtib hääldusega, siis on hääldamise lihtsustamise mõttes ka mitmed sarnase kõlaga häälikud ühega asendatud: näiteks /s/, /z/, /ʃ/ ja /ʒ/ asemel on bislama keeles vaid /s/ (nt sak = ingl shark). Inglise keele häälik /θ/ on aga asendunud lihtsa /t/-ga (nt tri = ingl three).
Tihti ei eristu ka häälikud /b/ ja /p/ ning /g/ ja /k/, sest bislama keeles on nad üsna võrdväärsed. Kõnes võib esineda ka vahepealseid variante. Seevastu täishäälikuid hääldatakse välja väga täpselt (erinevalt inglise keelest).
Bislama keele tähestik: A a ae B b E e F f H h I i J j K k L l M m N n NG ng O o P p R r S s T t U u V v W w Y y
Bislama keeles on 5 täishäälikut ja 17 konsonanti.
Konsonantfoneemid
Konsonantühendid puuduvad. Eriti avaldub see inglise laensõnade mugandamises (tihti konsonandid kaotatakse või lisatakse vokaale):
Knife – naif
School – sukul
Six – sikis
Orange – aranis
Asesõnad
Pronoomenisüsteem bislama keeles on üsna keeruline. Peale ainsuse ja mitmuse eristatakse isikuliste asesõnade puhul veel ka duaali (kaksus) ja triaali (kolmus) ning välistavaid ja kaasavaid vorme esimese isiku pluuralis (näitab vastuvõtja eraldatust/kaasatust):
Näiteks:
Halo – tervitus ühele inimesele
Halo tufala – tervitus kahele inimesele
Halo olgeta – tervitus neljale või rohkemale inimesele
Tegusõnad
Näited:
Eessõnad
Abisõna ja nimisõnafraasi järjekord: eessõnad. Tüübilt analüütiline keel ja kasutatakse eessõnu. Eriti sagedased eessõnad bislama keeles on long ja blong (palju funktsioone):
Hem i stap stap long solwota – ta elas kaua aega ookeani ääres.
Bae i kam long gavman – see tuleb valitsusest (ingl it will come from the government).
Bae mi soemoat long yu – ma näitan [neid] sulle (ingl I'll show [them] to you).
Mi stap slip long haos 	 – ma magan majas ("olen magamas").
Mi bin katem fruit long naef 	– ma lõikasin puuvilja noaga.
Stoa long haos – pood on maja kõrval.
Lausete ülesehitus
1)	Levinuim sõnajärg on AN (adjektiiv-substantiiv). Näide: longfala maot ("pikk suu").
2)	On ka eraldi grupp adjektiive, mis võivad järgneda substantiivile: näiteks sõnad nogud ("halb") ja nating ("kasutu"), aga ka päritolukoha puhul: man Malo ("Malost pärit mees")
1)	Omadussõna eelneb võrdlusastmele: ol nes oli bisi tumas ("põetajad olid liiga hõivatud"); saes blong wharf bae i bigwan lelebet long hemia we i stap naoia ("kai suurus saab olema natuke suurem kui praegune").
2)	Võrdlusaste eelneb omadussõnale: hem i shoem veri klia ol genuine konsern blong olgeta ("see näitab väga selgelt nende siirast muret").
Keelenäide:
''All human beings are born free and equal in dignity and rights. They are endowed with reason and conscience and should act towards one another in a spirit of brotherhood.''
(võrdlus inglise keelega)
Tõlge: Kõik inimesed sünnivad vabadena ja võrdsetena oma väärikuselt ja õigustelt. Neile on antud mõistus ja südametunnistus ja nende suhtumist üksteisesse peab kandma vendluse vaim.
(ÜRO inimõiguste ülddeklaratsiooni 1. artikkel)
Viisakusväljendeid:
Muud huvitavat:
Sõnad, mida tuleks inglise keelest kindlasti eristada:
bensin ("benzine") –	bensiin
faol ("fowl") –	kana
puskat ("pussy cat") –	kass
samting ("something") –	asi
solwota ("salt water") –	meri
Sõnu, mis tulevad prantsuse keelest:
glis (pr glisser) –	libisema
bebet (Kanada pr bibite)	– putukas
Paljude nimisõnade väljendamiseks kasutab bislama keel huvitavaid kombinatsioone lihtsamatest sõnadest:
basket blong pikinini (ingl basket for child) –	emakas ("korv lapse jaoks")
bed blong spaeda (ingl bed of spider)	– ämblikuvõrk ("ämbliku voodi")
dakdak sus (ingl duck shoes)	– ujumislestad ("pardikingad")
rabis mit ( ingl rubbish meat) –	kasvaja ("rämps-liha")
smol hariken (ingl small hurricane)	– tuuleiil ("väike orkaan")
smol rat (ingl small rat)	– hiir ("väike rott")
tul blong faet (ingl tool for fight) –	relv ("vahend võitluseks")
wokbaot dakdak (ingl walkabout duck) –	tatsamine ("pardi jalutuskäik")
Kuninga 30
Kuninga 30 on hoone Pärnus aadressil Kuninga tänav 30.
1759. aastal valminud hoone on tunnistatud riiklikuks kultuurimälestiseks.
Tänapäeval tegutsevad hoones hotell ja kohvik Pastoraat Cafe.
Ajalugu
Hoone on ehitatud 1759. aastal Eliisabeti kiriku pastoraadimajaks varem samas kohas asunud puidust pastorimaja asemele.
1809–1846 elas majas Eliisabeti kiriku pastor ja kultuuritegelane Johann Heinrich Rosenplänter, kes pidas hoones aastatel 1814–1820 koolmeistrite kooli.
Hoonet remonditi uuesti aastatel 1846–1848. Remondi käigus lammutati mantelkorsten-köök ja tehti sisemisi ümberehitusi.
1856. aastal ehitati juurde õuetiib-trepikoda. 1881. aastal kolis pastoraat Pühavaimu tänavale ja hoonet hakkasid kasutama haridusasutused.
Aastatel 1884–1885 laiendati hoonet ida suunas, kus hakkas tööle Pärnu Poeglaste Gümnaasiumi ettevalmistusklass. Selleks lammutati vana puuait ja ehitati välja katusekorrus uusklassitsistlikus võtmes.
Hiljem tegutses hoones tööstusõpilaste kool, seejärel arve- ja tööstustehnikum, siis turbatehnikum.
Aastatel 1975–1976 toimunud renoveerimise käigus ennistati hoone 19. sajandi lõpu välisilme.
21. sajandi alguses seisis hoone pikalt kasutuseta ja oli seetõttu halvas seisukorras. 2011. aastal müüdi hoone erakätesse, kuid uus omanik ei suutnud maja renoveerida. Seetõttu ostis hoone 2017. aastal ehitusettevõte Crimine OÜ, kes asus maja korda tegema. Rekonstrueerimine lõppes 2018. aastal ning majas avati hotell ja kohvik Pastoraat Cafe.
Cerelius Ruus
Cerelius Ruus (29. juuni 1906 Tallinn – 23. jaanuar 1974 Tartu) oli eesti linnukasvatusteadlane.
Elulugu
Cerelius Ruus oli töölise poeg.
Lõpetas 1928 Viljandi Linna Ühisgümnaasiumi ja 1935 TÜ põllumajandusteaduskonna; agronoomiamagister (1941, TÜ, ümber atesteeritud põllumajanduskandidaadiks 1947), väitekiri "Valguse, vanuse ja teiste vähemtuntud tegurite mõju kanade munatoodangule"; bioloogiadoktor (1965, Eesti Teaduste Akadeemia), väitekiri "Hanede sigimisbioloogia ja lihajõudluse uurimisi nende produktiivsuse tõstmiseks".
1935 Jõelähtmes ja Jäleveres karjakontrollassistent, 1935–44 TÜ väikeloomakasvatuse instituudi katsejaama abijõud ja assistent, 1944–51 TÜ väikeloomakasvatuse kateedri dotsent, 1951–52 EPA-s eriloomakasvatuse kateedri dotsent ja juhataja, 1952–55 põllumajandusloomade aretuse kateedri dotsent ja juhataja, 1955–58 aretuse ja eriloomakasvatuse kateedri dotsent, 1958–66 eriloomakasvatuse kateedri dotsent, 1958–74 kateedri juhataja, 1966–74 professor.
Riina Müürsepp
Riina Müürsepp (sündinud 4. veebruaril 1955 Valgas) on eesti koolijuht ja haridustegelane.
Ta on töötanud Rääma Põhikoolis õpetaja, direktori ja õppealajuhatajana. Aastatel 1992–1996 oli ta Pärnu Majanduskooli direktor. Aastatel 1996–2000 oli ta Tartu Ülikooli Pärnu Kolledži direktor. 2000–2005 oli ta Pärnu abilinnapea. 2005. aastast on ta Pärnumaa Kutsehariduskeskuse direktor.
2000–2006 oli ta Eesti Reformierakonna liige. Ta on olnud ka SA Pärnu Haigla nõukogu liige, Tartu Ülikooli Pärnu kolledži nõukogu liige, Pärnu Sütevaka Humanitaargümnaasiumi nõukogu liige ja AS Pärnu Mudaravila nõukogu esimees.
Ikonostaas
pisi| Kolmerealine ikonostaas [[Reomäe kirikus Saaremaal]]
Ikonostaas (kreeka keeles εἰκονοστάσιον < εἰκώνα 'pilt, kujutis' ja στάση 'seisma'; ka pildisein või pühakujusein ) on õigeusu kirikus altarit koguduseruumist eraldav ikoonidega kaunistatud sein.
See koosneb ridadena (maksimaalselt 5 reana) üksteise kohal kindla korra järgi paigutatud ikoonidest:
Ikonostaas sümboliseerib taevase kiriku lähedust ja selle eetkostet maise kiriku eest.
Dobele piirkond (2009–2021)
Dobele piirkond (läti keeles Dobeles novads) oli 1. järgu haldusüksus Lätis Zemgales.
Piirkonna elanikest on lätlasi 73,1%, venelasi 13,7%, valgevenelasi 4,5%, leedulasi 2,7%, ukrainlasi 2,0%, poolakaid 1,7% ja mustlasi 1,1%.
Piirkond moodustati 2009. aastal Dobele linnast ja 10 vallast: Annenieki, Auri, Bērze, Biksti, Dobele, Jaunbērze, Krimūnase, Naudīte, Penkule ja Zebrene. 2021. aastal moodustati senisest Dobele piirkonnast ning Auce ja Tērvete piirkonnast uus Dobele piirkond.
NPD
NPD on lühend, mis võib tähendada:
Ängi mõis
Ängi mõis (saksa keeles Enge) oli rüütlimõis Suure-Jaani kihelkonnas Viljandimaal. Mõisasüda jääb nüüdisajal Viljandi maakonda Põhja-Sakala valda Ängi külla.
Mõisa viimane omanik oli eestlane Jaan Kurrik. Peale mõisa likvideerimist aastal 1923 jagati sealne maa Vabadusristi kavaleridele. Selsamal aastal avati mõisasüdame juures 1. mail Suure-Jaani hobupostijaam (12 hobust), kus posti ja reisijaid vedas Jaan Kurrik.
UNESCO maailmapärand Kanadas
Nimistusse on kantud:
Holmi lahing
Holmi lahing on mitme lahingu nimi:
Moskva Jaroslavli vaksal
Jaroslavli raudteejaam (vene keeles Ярославский вокзал) üks Moskva üheksast peamisest raudteejaamast. Raudteejaam ehitati 1862. aastal ja on üks linna vanimaid raudteesõlmi, Trans-Siberi raudtee alguspunkt, samuti lähtuvad sellest raudteed Põhja-Venemaale, Uuralisse, Siberisse, Venemaa Kaug-Itta, Mongooliasse ja Hiinasse.
Nimi
1862. aastal ehitati esimene raudteejaam, mis nimetati Troitski raudteejaamaks. 1870. aastal nimetati see Jaroslavli raudteejaamaks esimese suure linna järgi sealt lähtuval raudteel. 1922. aastal nimetati see uuesti ümber Põhjavaksaliks (Severnõi). Jaroslavi vaksali nimi taastati 1955. aastal.
Arhitektuur
Liiklussõlmena toimimise kõrval on Jaroslavli raudteejaama hoone väljapaistev arhitektuurimälestis. 20. sajandi algusaastail ehitati algne jaamahoone ümber uusvene-juugendstiilis, ümberehituse projekti tegi ja kujunduse lõi arhitekt Fjodor Schechtel. Esimene kavand valmis 1902. aastal ja erines märgatavalt varasemast klassitsistlikust ehitisest. Kooskõlas hoone funktsiooniga – olla peamine Põhja-Venemaa suunaline sissesõiduvärav – lähtus arhitekt vana Moskoovia arhitektuurist ning seda mõjutanud Põhja-Venemaa traditsioonilise arhitektuuri vormidest, tahtes sellega osutada Moskva ja Põhja-Venemaa ajaloolisele sidemele. Augustis 1902. aastal anti ehitusluba ja ümberehitus toimus aastail 1902–1904, hoone pidulik avamine oli 19. detsembril 1904. Nõukogude ajal asendati osa dekoori – Moskva vappide asemel paigaldati sirbi ja vasaraga embleemid ning modernistlikule dekoorile lisati sotsrealismi laadis bareljeefid töökangelastest.
Põlvamaa Arenduskeskus
Põlva Arenduskeskus on Eesti sihtasutus, mis jagab info-, nõustamis- ja koolitusteenusi Põlva maakonna ettevõtetele, vabaühendustele ja kohalikele omavalitsustele. See keskus on maakondlik arenduskeskus (MAK).
Keskuse asutasid 30. juunil 2003 maakonna kohalikud omavalitsused.
Alizava vald
Alizava vald (leedu keeles Alizavos seniūnija) on 2. järgu haldusüksus (vald) Leedus Kupiškise rajoonis.
Valla pindala on 158 km². 2011. aasta seisuga elas vallas 1779 inimest. Valla keskus on Alizava alev (2011. aasta seisuga 344 elanikku). Vallamaja asub aadressil Berželių g. 1. Vallavanem on Raminta Ribokaitė. Lisaks asub vallas veel Salamiestise alev, kus aastal 2011 oli 252 elanikku.
pisi|Vallamaja pisi|Likalaukiai linnamägi pisi|Palėvenėlė kirik pisi|Stuburai pisi|Zasinyčiai mõisa tootmishoone
Lisaks küladele on vallas ka mitmed huutorid:
Henn Ruus
Henn Ruus (12. juuli 1923 Tartu – 1995) oli eesti päritolu USA keemik.
Elukäik
Henn Ruus oli advokaadi ja rahukohtuniku Alfred Ruusi poeg.
Lõpetas 1942 Hugo Treffneri Gümnaasiumi. Õppis Stuttgardi Tehnikaülikoolis Saksamaal ja 1952 lõpetas keemikuna Põhja-Dakota Ülikooli USA-s. PhD (keemia, 1957, Illinoisi Ülikool), väitekiri "P-metoxyphenylmaleic anhydride in the Diels-Alder reaction". Oli teadur Niagara Fallsis USA-s.
Teadustöö
Uurimisvaldkond: orgaaniline süntees, polümeeride rakendusi paberitööstuses.
Bretton Woodsi konverents
Bretton Woodsi konverents toimus 1.–23. juulil 1944 ÜRO egiidi all Ameerika Ühendriikides New Hampshire'i osariigis Bretton Woodsi kuurordis. Sellel arutati rahvusvahelise valuuta- ja finantssüsteemi edasist korraldamist. Osalesid 44 riigi esindajad.
Teise maailmasõja alguseks oli selge, et 1930. aastate alguses suure depressiooni ajal paika pandud valuutamehhanism ja finantssuhtlemise mudel ei toimi. Oli vaja konstruktiivseid muudatusi. Ameerika Ühendriikide rahandusministri Henry Morgenthau vanemnõunik Harry Dexter White ning Suurbritannia majandusteadlane John Maynard Keynes olid juba sõjaaastatel omavahelistel kohtumistel asja arutanud ning saanud valmis konkreetsed ettepanekud. Neid koguneti arutama Bretton Woodsi konverentsile.
Seal määrati kindlaks Rahvusvahelise Rekonstrueerimis- ja Arengupanga (International Bank for Reconstruction and Development, IBRD) ja Rahvusvahelise Valuutafondi (International Monetary Fund, IMF) asutamise alused ja lepiti kokku senise kullastandardil funktsioneerinud süsteemi asendamises. Tegemist oli rahvusvahelise finantssüsteemi edasise toimimise jaoks pöördelise sündmusega. Loodi valuutade vahetuskursside järelevalvesüsteem, kavandati meetmed likviidsuse säilitamiseks ja maksebilansside tasakaalus hoidmiseks. Süsteemi käivitamise eeldus oli sellise rahasüsteemi loomine, milles USA dollari konverteeritavuse aluseks oleks kuld ning teiste valuutade pariteedid määrataks dollari kaudu.
Bretton Woodsi põhiprintsiibid:
Keynesi idee võtta kasutusele üldine valuuta nimega unitas lükati tagasi. Osaliselt realiseeriti see idee aastaid hiljem, kui Euroopa Liidus võeti kasutusele euro, millest on kujunenud USA dollari kõrval teine rahvusvahelise tähtsusega valuuta.
Konverentsil pakuti välja ka rahvusvahelise kaubanduse arendamise süsteem, kuid seda ideed algsel kujul ei realiseeritud. Selle asemel jõustus 1948. aastal Üldine Tolli- ja Kaubanduskokkulepe (General Agreement on Tariffs and Trade, GATT), mis 1995. aastal reorganiseeriti Maailma Kaubandusorganisatsiooniks (World Trade Organization, WTO).
Gert Bavendamp
Gert Bavendamp oli hollandi tisler ja puunikerdaja, kes tegutses Pärnus 17. sajandi keskpaigas.
Eluloolist
Gert Bavendamp sai Pärnu kodanikuks 1647. aastal ja kuulus alates 1649. aastast Pärnu tislerite ja klaasijate tsunfti koos klaasija Marten Geistmanni ja tisler Heinrich Schwartziga.
Looming
Gert Bavendampi tööks peetakse Pärnu Nikolai kiriku kantslit (hävis põlengus 1944), mis oli tehtud 1648. aasta paiku. Kantsli korpus ja trepp olid eelkõige äratuntavalt hea tisleritöö, kaunistatud arvukate profileeritud ehisliistude ja puitpanustega; kaunistusteks olid lamedad moreskitaolised pinnaornamendid koos lopsakakalt nikerdatud maskaroonidega. Kantsli välispind oli osadeks liigendatud hermpilastritega, nende vahel seisid igal paneelil niššides skulptuurid: neli evangelisti ja viies figuur, mis võis olla Paulus. Tüüpiliselt hollandipärased olid nišše kroonivad murdsegmentfrontoonid kuulidega. Figuurid polnud oma suurte peadega ja jändrike kehadega klassikaliselt ilusad, kuid nad olid väljendusrikkad ja karakteersed. Omapärane oli kõlakatuse hari: see koosnes pehmelt kaarduvatest kõhrornamendist voluutidest, mis radiaalselt ühendatuna moodustasid õhulise teravatipulise baldahhiini ja mis kogumuljelt filigraanset barokset sepist meenutas. Sten Karling peab Pärnu Nikolai kiriku originaalset kõlakatust väga sarnaseks Dordrechti Maarja kiriku (Onze-Lieve-Vrouwekerk) kantsli kõlakatusega.
Bavendampile on veel ühe tööna omistatud ka Rūjiena kiriku kantsel, mis oli aastaks 1943 samuti hävinud.
Apatšid
right|thumb|Kaiova-apatši [[pealik Essa-queta]] Apatšid on mitme lähedases keelesuguluses oleva ja sarnase kultuuriga indiaanlaste rühma koondnimetus.
Apatši keeled ehk lõunaatapaski keeled kuuluvad atapaski keelkonda.
Apatši rahvaste kunagine asuala jääb Ameerika Ühendriikide edelaossa, kus see laius üle praeguse Arizona idaosa, New Mexico ja Texase loodeosa ning Suure tasandiku lõunaosa. Tänapäeval elab Arizona ja New Mexico reservaatides umbes 50 000 apatši, väljaspool reservaate elab apatše Oklahomas ja Texases.
Apatšide hulka loetakse praegu järgmised rühmad: lääneapatšid, tširikauad ja meskaleerod, hikariljad, lippanid ning kaiova-apatšid.
Ajalooliselt on nad tuntud küttide ja korilastena, kuid põliste elatusalade hulka on kuulunud ka põlluharimine.
Apatšid avaldasid tugevat vastupanu hispaanlastest kolonistidele ja lääne poole liikuvatele ameeriklastest asustajatele. Mitmed apatšide juhid, nende hulgas Cochise, Naiche ja Geronimo said nendes sõdades kuulsaks.
Apatšide religioossetes lugudes tegutsevad kaks kultuuriheerost, kellest üks (Vaenlaste/Koletiste Tapja) sümboliseerib päikest ja tuld ning teine (Vee Laps / Sündinud Vee jaoks) sümboliseerib vett, Kuud ja äikest. Kahe peale kokku hävitavad nad hulganisti inimkonnale kahjulikke olendeid. Enamik apatšide jumalusi on isikustatud loodusjõud, kes hulguvad mööda maailma ning keda inimesed saavad rituaalsete tseremooniate abil enda huvides kasutada. Teistest paremini suudavad seda teha šamaanid. Mõningaid loomi, nimelt öökulle, madusid, karusid ja koiotte seostatakse kurjade vaimudega, kes inimestel haigusi põhjustavad.
Apatšide järgi on saanud nime näiteks Apache HTTP Server ja USA päritolu helikopter AH-64 Apache.
Kuisma
Kuisma (Eucryphia) on kuismaliste sugukonda kuuluv taimeperekond.
Perekonda kuulub seitse liiki puid ning suuri põõsaid, mille looduslik levila asub Lõuna-Ameerikas ja Ida-Austraalia antarktilise kliimaga piirkondades. Kaks liiki kasvavad Lõuna-Ameerikas ning viis Austraalias, veel tuntakse mitmeid hübriide.
Kõik liigid välja arvatud Eucryphia glutinosa on igihaljad. Liikidel on kas lihtlehed või 3-13 lehekesest koosnevad vastakad liitlehed. Taimed õitsevad hilissuvel või sügisel kaunite aromaatsete 3-6 cm suuruste kreemikasvalgete õitega.
Cronquisti süsteem
Cronquisti süsteemis klassifitseeritakse perekond roosilaadsete seltsi kuismaliste sugukonda.
APG III süsteem
APG III süsteemi järgi Oxalidales seltsi Cunoniaceae sugukonda.
Virge
Virge on eesti naisenimi.
1. jaanuari 2019 seisuga oli Eestis eesnimi Virge 418 naisel või tüdrukul. Virge on Eestis esinemissageduselt 340. naisenimi.
Kõige populaarsem oli eesnimi Virge vanuserühmas 45–49, kus neid oli 10 000 elaniku kohta 6,33 ning Hiiu maakonnas, kus neid oli 10 000 elaniku kohta 8,37. Virge oli keskmiselt 49 aasta vanune (mediaanvanus oli 48).
Nime Virge nimepäev on Eestis 2. märts.
Stanovoje rajoon
Stanovoje rajoon (vene keeles Становлянский район) on 2. järgu haldusüksus (munitsipaalrajoon) Venemaal Lipetski oblasti loodeosas. Rajooni keskus on Stanovoje küla.
Rajoon piirneb põhjas Tula oblastiga, idas Krasnoje rajooniga, lõunas Jeletsi rajooniga, edelas Izmalkovo rajooniga ja loodes Orjoli oblastiga.
Rajooni pindala on 1350 km². Elanike arv oli 2012. aastal 18 428, 2009. aastal 18 753 ja 2002. aastal 20 424.
Stanovoje rajoonis on 122 asulat, mis kuuluvad kaheksateistkümne külaasunduse koosseisu.
Mona Lisa naeratus
"Mona Lisa naeratus" (inglise keeles "Mona Lisa Smile") on aastal 2003. valminud USA romantiline draamafilm.
Nõva Vabadussõja mälestussammas
Nõva Vabadussõja mälestussammas on Lääne maakonnas Lääne-Nigula vallas Nõva asulas kirikuaias asuv Vabadussõjas langenutele püstitatud mälestusmärk.
Mälestussammas avati 9. septembril 1928.
Sammas lõhuti tõenäoliselt juba enne Teist maailmasõda.
Samas kohas avati 6. augustil 1989 uus sammas, mis on endise samba täpne koopia. Sambast vasakule ja paremale on lisatud täiendavad tahvlid 1940-1956 hukkunute ja teadmata kadunute nimedega.
Sea of Thieves
"Sea of thieves" on seikluslik ja koostööpõhine mitmikmäng. Mängu saab mängida Xbox One'i mängukonsooli ja Windowsi personaalarvutiga. Mängija(d) seiklevad avatud maailmas, kasutades piraadilaeva, mille juhtimisel saab mängija endale võtta mitmesuguseid rolle. Mängijate põhiülesandeks on avastada, otsida ning müüa aardeid ja vastasmängijatega võidelda. Mängu stiil on multifilmiline.
Arendus
Mängu on arendanud ettevõte Rare. Mängus esinev piraaditeema on insipeeritud mängust "Project Dream" (hiljem sai sellest "Banjo-Kazooie"), mis on samuti piraaditeemaline videomäng, mis loodi 1990. aastatel.
2015. aasta juunis kuulutati "Sea of Thieves" välja Microsoft Xboxi pressikonverentsil Electronic Entertainment Expo 2015 (E3). Mängu ennast näidati esmakordselt E3-l aastal 2016. Mäng plaaniti avaldada Windowsi ja Xbox One'i platvormil aastal 2017, kuid lükati edasi kuni 20. märtsini 2018. Mäng on osa Microsofti Xbox Play Anywhere’i programmist, mis tähendab, et mängu ostjad saavad mängu alla laadida nii Windows 10 arvutis kui ka Xbox One'is.
Boriss Baljasnõi
Boriss Baljasnõi (26. juuni 1957 Žõtomõris) on Eesti luuletaja, tõlkija, pedagoog, kirjastaja.
Ta on avaldanud luuletusi, jutustusi ja tõlkeid ajalehtedes Molodjož Estonii ja Den za Dnjom.
Tema luuletusi on ilmunud ajakirjades Looming, Tallinn, Raduga, Võšgorod ja Družba narodov.
Baljasnõi on Eesti Kirjanike Liidu liige.
Ta õpetab Tallinna Ülikoolis suulist ja kirjalikku tõlget ning tõlketoimetamist.
Afrotyphlops mucruso
Afrotyphlops mucruso on pimemadulaste sugukonna maoliik.
Levila
Neid võib kohata Ugandas, Tansaanias, Sambias, Kongo Demokraatlikus Vabariigis, Zimbabwes ja Mosambiigis.
Viited
Selles artiklis on kasutatud prantsuskeelset artiklit fr:Afrotyphlops mucruso seisuga 7.05.2015.
Ülle Vapper
Ülle Vapper (sündinud 7. mail 1959 Rakveres) on eesti omavalitsustegelane.
Ta lõpetas 1979. aastal Tihemetsa Sovhoostehnikumi põllumajandusliku raamatupidamise eriala.
Aastatel 1999–2017 oli ta Halinga vallavanem. 2017. aasta novembrist on ta Põhja-Pärnumaa vallavolikogu esimees.
Vööla mõis
Vööla mõis oli rüütlimõis Noarootsi kihelkonnas Läänemaal. Nüüdisajal jääb mõis Lääne maakonda Lääne-Nigula valda Kudani külla.
Saar, millel mõis asus, kuulus kaua tagamaana eri mõisatele, kuni sellele aastal 1775 ehitati oma häärber. Aastal 1782 oli seal Uugla mõisa karjamõis, mis aastal 1783 sai iseseisvaks. Mõisa omanikud olid Ungern-Sternbergid. Mõisa maadele tekkis 1920. a-tel Vööla asundus (Vöölamõisa), mis aastal 1977 liideti Kudaniga.
Mõisa rootsikeelne nimi Bysholm tähendab külasaart. Nii mõis kui ka sealne küla said nime asukohaks oleva laiu järgi, mis XIX sajandi II pooleks kasvas Noarootsiga kokku. Mõis on eestirootslastele oluline, kuna seal peeti 19. veebruaril 1909 Rootsi Hariduse Seltsi (rootsi keeles Svenska Odlingens Vänner, SOV) asutamiskoosolek. 2009 tähistati seal saja aasta juubelit.
Jacques Paul Migne
Ta andis oma trükikojas 1840–1845 välja piibli raamatute kommentaaride sarja "Scripturae sacrae cursus completus" ("Pühakirja täielik kursus") ning sarja "Theologiae cursus" ("Teoloogiakursus"), mis mõlemad hõlmasid 28 köidet. Samuti avaldas ta kristlike autorite tekstide sarja "Collection des auteurs sacrés" ("Pühade autorite kollektsioon", 100 köidet, 1846–1848) ning väljaande "Encyclopédie théologique" ("Teoloogiaentsüklopeedia", 171 köidet, 1844–1846).
Tuntuim ja väärtuslikem on Migne'i toimetatud kirikuisade tekstide väljaanne "Patrologiae cursus completus" ("Patroloogia täielik kursus", Pariis, 1844–1866), mis koosneb kahest sarjast. "Series Latina" ("Ladina sari") ehk "Patrologia Latina" ilmus 221 köites perioodil 1844–1855. "Series Graeca" ("Kreeka sari") ehk "Patrologia Graeca" avaldati esmalt ladina tõlkes (85 köidet, 1856–1857) ning seejärel kreekakeelse paralleeltekstiga (165 köidet, 1857–1858). Ehkki hilisemad uurijad on neid väljaandeid kritiseerinud, on need jäänud aastakümneteks põhiliseks aluseks, mille põhjal kirikuisade tekstidele viidatakse.
Tsükloalkaanid
pisi|100px|Spiro[2.2]pentaan (spirotsükliline molekul) pisi|100px|[[Dekaliin ehk bitsüklo[4.4.0]dekaan]] pisi|100px|[[Norbornaan ehk bitsüklo[2.2.1]heptaan (sildstruktuuriga molekul)]] Tsükloalkaanid on orgaanilised ühendid, küllastunud süsivesinikud, mille molekulis mingi hulk süsiniku aatomeid on ühendatud ühe või mitme suletud ringina ehk tsüklina.
Tsükloalkaanide molekulid koosnevad ainult süsiniku (C) ja vesiniku (H) aatomitest ning ei sisalda teiste elementide aatomeid ega kordseid sidemeid. Nende üldvalem on CnH2(n+1-g), kus n on C aatomite arv ja g on tsüklite arv molekulis.
Ühte tsüklit sisaldavate tsükloalkaanide (monotsükliliste) korral kasutatakse nimetusi, mis on analoogsed atsükliliste alkaanide nimetustega: tsüklopropaan, tsüklobutaan, tsüklopentaan, tsükloheksaan jne. Nende ühendite omadused on suhteliselt sarnased vastavate atsükliliste ühenditega. Rohkem kui 20 süsiniku aatomit sisaldavaid tsüklilisi süsivesikuid nimetatakse tsükloparafiinideks.
Tsükliliste ühendite stabiilsus sõltub märgatavalt tsüklis olevate aatomite arvust. Kõige stabiilsemad on 5- ja 6-lülilised tsüklid (vaata: tsüklilised ühendid). Tsükliliste ühendite molekulid saavad esineda erinevates tasakaalulistes konformatsioonides, millest üks võib olla energeetiliselt eelistatum. Kui tsükliga on seotud kaks või enam asendusrühma, siis tsüklilise molekuli korral esineb asendusrühmade ruumis vaba pöörlemise takistus, mis hoiab need rühmad üksteise suhtes fikseerituna, s.t. esinevad cis- ja trans-isomeerid (vaata. cis-trans-isomeeria).
Mitut tsüklit sisaldavate tsükloalkaanide (bitsüklo-, tritsüklo- jne) – need on kondenseerunud tsüklitega molekulid – nimetustes näidatakse süsiniku aatomite arvud igas tsüklis. Taoliste ühendite korral kasutatakse süstemaatiliste IUPAC-i nimetuste kõrval ka mugavamaid triviaalnimetusi. Ühendeid, mille tsüklis on peale süsikuku aatomite veel teiste elementide aatomeid, nimetatakse heterotsüklilisteks ühenditeks.
Aimakk
Aimakk (mongoli Аймаг, 14px) on Mongoolia 1. järgu haldusüksuste ja Hiinas Sise-Mongoolia kolme 2. järgu haldusüksuse nimetus.
Clermont-Ferrandi katedraal
Clermont-Ferrandi Maarja taevamineku katedraal (prantsuse keeles Notre-Dame de l’Assomption, Cathédrale Notre-Dame-de-l'Assomption de Clermont-Ferrand) on 13. sajandist pärinev gooti kirik Clermont-Ferrandi kesklinnas, roomakatoliku kiriku katedraal, mille ehitamist alustati 1262. aasta Île-de-France'i gooti katedraalide eeskujul. Tänapäevani säilinud välimuse andis kirikule ehitusmeister Eugene Viollet-le-Duc, kes kõrgendas kiriku läänetorne 1866. aastal 96,2 meetrini. Katedraal on üleni ehitatud mustast laavakivist (pièrre de Volvic).
Aimakk
Hiina
Sise-Mongoolia autonoomne piirkond oli algselt jaotatud aimakkideks. Enamik nendest muudeti aja jooksul ringkonna õigustega linnadeks. 2004. aasta seisuga on järel kolm aimakki: Alxa, Hinggan ja Xilin Gol.
Clermont-Ferrandi katedraal
Ajaloost
Juba 450. aastal oli Clermont-Ferrandis katedraal, mis oli püstitatud piiskop Namatiuse eestvõttel. Kirik oli pühitsetud märtritele Agricolile und Vitalile, kelle säilmed toodi Bolognast Clermont-Ferrandi. Toursi Gregoriuse kirjelduse järgi oli kirik ristikujulise põhiplaaniga ja ümara apsiidiga, sel oli 42 akent, 70 sammast, kaheksa ust ja marmorist mosaiikidega kaunistatud seinad. 761. aastal purustati esimene kirik Pippin Lühikese sõjakäigus Akvitaania hertsogi vastu ja ehitati uuesti üles (piiskop Haldebert pühitses selle arvatavasti uuesti aastal 768).
Aimakk
Mongoolia
Mongoolias on 21 aimakki ja üks keskalluvusega linn (pealinn Ulaanbaatar). Aimakid jaotatakse ringkondadeks (sum).
Aimag
Clermont-Ferrandi katedraal
Ajaloost
946. aastal pühitses piiskop Etienne II uue katedraali neitsi Maarjale. Ta paigaldas kirikusse Neitsi skulptuur-relikviaari, mis oli kaetud kullaga ja mis asus seal Prantsuse revolutsioonini.
Arhitektuur
Katedraali tornid on 96 m kõrged. Hoone ise on 99 m pikk, siseruumi pikkus 82,7 m. Kesklöövi kõrgus on 29,7 m ja laius 12,33 m. Kiriku ehitusstiili iseloomustavad gothique rayonnant ' stiili tunnusjooned:
Viollet-le-Duci 19. sajandil lisatud täiendused - pikihoone kaks läänetraveed ja eeskoda - sobituvad keskaegse stiiliga.
Katedraali kooriosa all on ümbriskäiguga ja kabelitega krüpt, mis pärineb 10. sajandist ja on säilinud osa 946. aastal pühitsetud romaani kirikust.
Flešš
Flešš (prantsuse keeles flèche 'nool') on lihtsam kivi- või muldkindlustis, millel on kaks terava nurga alla lõikuvat tiiba.
Fleši peamine erinevus redaanist on just tiibade teravnurkne lõikumine (redaanil tihti ka täis- või nürinurkne lõikumine). Fleši gorž on üldjuhul lahtine.
Pärnumaa Arenduskeskus
Pärnumaa Arenduskeskus on Pärnumaa omavalitsuste poolt maakonna tasakaalustatud arenguks loodud sihtasutus, mis kavandab Pärnumaa arengut, arendab ettevõtlust ja turismi, noorte ettevõtlikkust ja ettevõtlusõpet ning kodanikuühiskonda. Pärnumaa Arenduskeskus jagab info-, nõustamis- ja koolitusteenusi Pärnu maakonna ettevõtetele, vabaühendustele ja kohalikele omavalitsustele. Arenduskeskus edendab rahvatervist ja siseturvalisust, rahvusvahelisi suhteid ning viib ellu maakonnaüleseid projekte. See keskus on maakondlik arenduskeskus (MAK).
Nikolai Kultas
Nikolai Kultas (16. detsember 1908 Rakvere – 16. jaanuar 1995 Tallinn) oli eesti ärimees ja kultuuritegelane.
Haridus
Kultas lõpetas 1928. aastal Tallinna Reaalkooli, õppis 1926–1928 paralleelselt ka Tallinna Konservatooriumi lauluklassis. Aastatel 1930–1932 õppis ta Brno Tehnikaülikoolis eklektrotehnikat ja 1932 Tartu Ülikoolis õigusteadust. 1934. aastast kuulus korporatsioon Sakala ridadesse.
Ajateenistuse ajal Eesti Kaitseväes 1929–1930 sõjaväeteenistuse juhatas ta Tallinna garnisoni džässorkestrit ja mängis puhkpilliorkestris.
Aastatel 1932–36 oli Kultas Tartus ärijuht ettevõtja Johannes Paabo juures, kes oli kohviku, kino ja mitme muu firma omanik. Kultase esimene oma äri oli Apollo kino ümberehitamine ja töölepanek.
2. veebruaril 1937 avati Tallinnas Vabaduse väljakul kaasaegne ja elegantne Kultase kohvik. 1937. aasta lõpul avas Kultas Tallinnas Niguliste tänavas kohviku, mis rahvasuus sai nimeks Väike-Kultas. Temale kuulus ka Narva-Jõesuu rannakohvik.
Kõik Kultase ettevõtted natsionaliseeriti 1940. aastal. Ta oli lühikest aega veel Kultase kohviku tehniline direktor, seejärel aga Narvas segakaubastu sisseostuosakonna juhataja.
16. juunil 1941 Kultas arreteeriti ja küüditati Sverdlovski oblastisse, hiljem Vorkuta ja Uhta laagritesse. Ta naasis Siberist Eestisse 1961. aastal.
1969–1989 töötas Kultas Tallinnas Kaarli puiesteel asunud fotolaboris, mis tegeles filmide ja diapositiivide ilmutamisega.
Isiklikku
Nikolai Kultas on maetud Tallinna Vana-Kaarli kalmistule.
Tema tütar on Kristi Kultas-Ilinsky.
Eduardo Mendoza
pisi Eduardo Mendoza Garriga (sündinud 11. jaanuaril 1943 Barcelonas) on katalaani romaanikirjanik, näitekirjanik, tõlkija ja advokaat, kes kirjutab põhiliselt hispaania keeles, mõnikord ka katalaani keeles. Tema romaane "La verdad sobre el caso Savolta" (1975) ja "La ciudad de los prodigios" (1986) peetakse Hispaania olulistemaks üleminekuaja kirjandusteosteks.
Elukäik
Eduardo Mendoza on lõpetanud Barcelona autonoomses ülikoolis õigusteaduskonna 1965. aastal. Mendoza elas 1973-1982. aastatel New Yorgis, kus ta töötas ÜRO-s tõlkijana. Sel ajal ilmus tema kirjandusdebüüt "La verdad sobre el caso Savolta" (1975), mis on jõudnud ka kinoekraanile. Teoses kujutatakse 20. sajandi Barcelonat.
Hiljem avaldas ta 1982. aastal "El labriento de las aceitunas", "Campo de la verdad" kui ka "Los soldados de plomo", millest José Sacristán on teinud samanimelise filmi.
Mendoza naasis Hispaaniasse 1983. aastal ja jätkas tööd tõlkijana Barcelonas, aga ka teistes Euroopa linnades nagu Viin ja Genf.
1986. aastal avaldas Mendoza romaani "La ciudad de los prodigios", millest tegi Mario Camus ühtlasi filmiadaptsiooni.
1989. aastal avaldas kirjanik "La isla inaudita" ja järgneval aastal esilinastus tema esimene teatriteos "Restaraució".
1993. aastal pälvis ta "El año del Diluvio" eest Elle kirjanduspreemia. Kolm aastat hiljem avaldas Mendoza "Una comedia ligera", mis valiti Prantsusmaal 1998. aastal parimaks välismaiseks kirjandusteoseks.
2002. aastal avaldas kirjanik "El último trayecto de Horacio Dos". Kaks aastat hiljem esilinastus näidend "Greus qüestions". 2006. aastal avaldas ta teise näidendi "Glória" ja romaani "Mauricio o las elleciones primarias".
Sellele järgnevad aastad olid viljakad. Ilmusid teosed "¿Quién se acuerda de Armando Palacio Valdés?" (2007), "El asombroso viaje de Pomponio Flato" (2008) ja "Tres vidas de santos" (2009).
2016. aastal võitis kirjanik Cervantese kirjandusauhinna. Viimaste aastate jooksul on Mendoza avaldanud "Qué está pasando en Cataluña" (2017); lisaks triloogia "El rey recibe" (2018), "Baroja y yo: por qué nos quisimos tanto" (2019) ja "El negociado del yin y el yan" (2019).
Nelli
Nelli on naisenimi, variant nimest Nelly.
1. jaanuari 2019 seisuga oli Eestis eesnimi Nelli 615 naisel. Nelli on Eestis levikult 267. naisenimi.
Kõige populaarsem oli eesnimi Nelli vanuserühmas 80–84, kus neid oli 10 000 elaniku kohta 9,66 ning Ida-Viru maakonnas, kus neid oli 10 000 elaniku kohta 8,9. Nelli oli keskmiselt 50 aasta vanune (mediaanvanus oli 53).
Bush Tower
pisi|Bush Tower Bush Tower on Midtown Manhattanil asuv 30-korruseline (132 m) kontoripindadega pilvelõhkuja. Uusgooti stiilis ehitis valmis aastatel 1916–1918.
Julius Juhkentaal
Julius Juhkentaal (23. jaanuar 1909 Tallinn – 27. juuli 1998 Seattle) oli eesti vaimulik ja misjonär.
Alghariduse sai Juhkentaal Tallinna linna V ja XIII algkoolis aastatel 1917–1923. Gümnaasiumihariduse sai ta (aastal 1928) Tallinna Linna Poeglaste Humanitaargümnaasiumist, kusjuures klassi ühe parima õpilasena ei olnud ta õppemaksust mitte ainult vabastatud, vaid paaril korral sai ta hea õppeedukuse eest koguni rahalist toetust. Aastal 1928 astus ta Tartu Ülikooli filosoofiateaduskonda, kuid tuli sealt ära, teenides 1929–1930 kaitseväes sundaega. Pärast ajateenistust õppis ta 1930–1935 Tartu Ülikooli usuteaduskonnas. Prooviaastal oli ta Tallinna Jaani koguduses. Õpetajaametisse ordineeriti ta 27. detsembril 1936.
17. oktoobril 1933, pärast rahvahääletuse tulemuste teatavakssaamist, põletas Julius Juhkentaal Tartu Vanemuise einelauas Postimehe numbri, pidades ühtlasi kõne, kus ta ütles, et suuril hetkeil eesti rahvas on toonud ohvreid ja ka täna on üks selliseid suuri hetki. Täna tuuakse ohvriks "Postimees", milline ohverdamine peab tähendama, et eesti rahvas vabaneb igasugu mustusest.
Aastatel 1936–1938 oli ta Tallinna Jaani koguduse noorsootöö õpetaja. Aastatel 1938–1940 oli ta Tallinna Toompea Kaarli koguduse õpetaja Aleksander Kappi isiklik adjunkt. Pärast praost Aleksander Kappi surma sai tast Tallinna Toompea Kaarli koguduse 1. pihtkonna õpetaja. Julius Juhkentaal tegutses veel 1937–1940 usuõpetajana mitmes koolis: Tallinna Erakolledžis, Tallinna Prantsuse Lütseumis, Jakob Westholmi Gümnaasiumis ning Kubu Tütarlastegümnaasiumis.
1941. aasta juuniküüditamisest õnnestus Juhkentaalil pääseda, kuid Venemaale pidi ta ikkagi minema. Nimelt mobiliseeriti ta 29. juunil 1941 Nõukogude armeesse. Talvel oldi metsatöödel, kus nälja ja üle jõu käiva töö tõttu paljud mobiliseeritud hukkusid. Kevadel viidi mehed Tšerbakuli, kus asus Eesti diviis. Neile anti sõjaväeriided, toit oli mõnevõrra parem ja elu väljakannatatavam. Kuid Juhkentaali hakati kahtlustama ja ta sattus sunnitöölaagrisse, mis asus Uurali mägedes. Toidunormid langesid kõvasti. Oli selge, et sellistes tingimustes talve üle ei ela. Äärmise saladuskatte all saadi kokku viieliikmeline grupp, kes säästsid leivanormist niipalju kui võimalik, võltsisid puudulike vahenditega dokumendid ja otsustasid põgeneda kas kuhugi Euroopasse, Iraani või Türki. 25. septembril 1942 hiilitigi valvurist mööda ja seigeldi valdavalt raudteerongidega lõuna suunas, pääsedes keerulistest olukordadest vale, teesklemise, hulljulguse, häbematuse, aga ka hea õnne tõttu. Kuu aega hiljem ületati Afganistani piir ning anti end Afganistani politsei kätte. Loata piiriületuse eest järgnes 2-aastane vangistus Kabulis. Suure vaevaga saadi ühendus Kabulis asuva Inglise saatkonnaga ning mehed anti üle inglise võimudele Indias.
1945. aastal viidigi Juhkentaal koos nelja eestlasest kaaslasega Peshawari. Tema kaaslased saadeti Briti sõjaväkke, Juhkentaal aga eraldati grupist. Tema kohta levis info peagi Mardani distrikti – väikesesse Peshawari eeslinna, kus töötas Taani luterlik Pathani Misjon. Kuna nad vajasid kõrgema usuteadusliku haridusega vaimulikku misjonäriks, tehti talle ettepanek. Ta õppis ära urdu keele ning pidas selles keeles teenistusigi. Mardanis sai ta ka kirja teel kontakti abikaasa ja tütrega ning aastal 1946 saabusid abikaasa ja tütar Indiasse. Misjonäriks jäi Juhkentaal aastani 1948, mil keeruliste olude tõttu lahkuti Inglismaale.
Inglismaal elas ta 1948–1952, kus ta teenis eestlastest põgenikke Luterliku Maailmaliidu raames. Pere elas Bristolis, kus aastal 1949 sündis ka poeg. Aastal 1952 asus pere USA-sse, kus Juhkentaal kuni aastani 1974 (pensionieani) teenis mitut Ameerika kogudust. Aastal 1974 kolis ta Seattle'isse, kus oli kuni 1976 E.E.L.K. Seattle koguduse õpetaja. 1976–1983 oli ta E.E.L.K. USA Chicago praostkonna vikaarõpetaja ja kaplanina Des Moines Good Samaritan Center'is.
Julius Juhkentaal suri 1998. aastal ja on maetud Seattle'i Evergreen-Washelli eesti kalmistule.
Isiklikku
Tallinna Toompea Kaarli koguduse õpetaja Aleksander Kapp oli Julius Juhkentaali äi.
Matt Vogel
Matthew Haynes Vogel (sündinud 3. juunil 1957 Fort Wayne'is) on Ameerika Ühendriikide ujuja.
Ta võistles 1976. aasta suveolümpiamängudel Montréalis, kus võitis kuldmedali nii 100 meetri liblikujumises kui ka 4×100 meetri kombineeritud ujumises. Vogel tegi karjääri jooksul ka ühe maailmarekordi 4×100 meetri kombineeritud ujumises. Vogel töötab Fort Wayne'is ujumistreenerina.
Läikdrongo
Läikdrongo (Dicrurus aeneus) on väike drongolaste sugukonda kuuluv lind.
Läikdrogo elutseb Lõuna- ja Kagu-Aasias, täpsemalt India Lääne- ja Ida-Ghattides, Lääne-Uttarakhandist itta Indohiinasse ulatuvas piirkonnas, Eel-Himaalajas ja ka Hainanil, Malaka poolsaarel, Sumatral ja Kalimantani põhjaosas. Liik eelistab pesitseda niisketes, laialehelistes metsades.
Läikdrongod on umbes 24 cm pikad, käitumiselt agressiivsed ja ei karda rünnata endast suuremaid liike juhul kui nende pesa või poegi ohustatakse.
Rahvusvahelise Looduskaitseliidu punase nimistu järgi on liik soodsas seisundis.
Telephone
"Telephone" on ameerika lauljatari Lady Gaga laul. See laul on salvestatud koostöös ameerika lauljatari Beyoncéga. Laul "Telephone" valmis 2010. aastal. "Telephone" kuulub Lady Gaga teise albumisse "The Fame Monster".
Laul jõudis Ameerika edetabelis 30. kohale, Austraalia edetabelis 24. kohale, Kanadas 12. kohale, Saksamaal 3. kohale, Iirimaal 26. kohale, Rootsis 33. kohale ja Ühendkuningriigis 30. kohale.
Laulu "Telephone" video on järg Lady Gaga laulu "Paparazzi" videole, mille lõpus peategelane Lady Gaga tapab mürgitades oma poiss-sõbra ja läheb vanglasse. Laulu "Telephone" video kirjeldab Lady Gaga läbielamisi naistevanglas. Laulu video kestab 9 minutit ja 31 sekundit.
Mélovin
pisi|Mélovin Kostjantõn Mõkolajovõtš Botšarov (Костянти́н Микола́йович Бочаро́в; esinejanimega Mélovin; sündinud 11. aprillil 1997 Odessas) on Ukraina laulja ja laululooja.
Ta on lõpetanud teatrikooli.
Tema debüütalbum "Face to Face" ilmus 2017. aasta novembris.
2018. aasta Eurovisiooni lauluvõistlusel Lissabonis esindas ta Ukrainat lauluga "Under the Ladder".
2017. aastal sai ta Eurovisiooni lauluvõistluse Ukraina eelvoorus lauluga "Wonder" kolmanda koha.
Apollonia
Apollonia võib olla:
Cibla piirkond
Cibla piirkond (läti keeles Ciblas novads) oli 1. järgu haldusüksus Lätis Latgales. Piirnes idas Venemaaga.
Läti rahvastikuregistri andmetel oli 1. jaanuaril 2012 Cibla piirkonna elanikest lätlasi 74,67%, venelasi 20,07%, valgevenelasi 1,98%, ukrainlasi 1,21% ja teistest rahvustest inimesi 2,07%.
Piirkond moodustati 2000. aastal Cibla vallast ja Līdumnieki vallast. 2009. aastal liideti piirkonnaga Blonti, Pušmucova ja Zvirgzdene vald. 2021. aastal liideti Cibla piirkond Ludza piirkonnaga.
Johann Ruus
Elulugu
Lõpetas 1948 Olustvere Põllumajandustehnikumi ja 1953 EPA agronoomina. Oli 1948–49 Viljandi masina-traktorijaama jaoskonnaagronoom, 1953–58 Vändra masina-traktorijaama peaagronoom, 1958–61 Vändra rajooni Töörahva Saadikute Nõukogu põllumajanduse inspektuuri peaagronoom ja juhataja kohusetäitja, 1961–62 Tartu Tõuloomakasvatuse Sovhooside Trusti peainspektor-agronoom, 1962–80 Tartu Territoriaalse Kolhooside-Sovhooside Tootmise Valitsuse ja Tartu Põllumajandusvalitsuse peaagronoom, 1980–82  juhataja asetäitja, 1982–87 EPA poliitilise ökonoomia kateedri kartuligrupi vanemteadur, 1988–95 EPA põllutöömasinate kateedri ja põllumajandustehnika instituudi kartuligrupi vanemteadur.
Teadustöö
Uurimisvaldkond: kartulikasvatus. Autoritunnistus kartuli kasvatamise kohta (1989).
Jevsei Liberman
Jevsei Grigorjevitš Liberman (vene keeles Евсей Григорьевич Либерман, ukraina keeles Овсій Григорович Ліберман; 2. oktoober 1897 Slavuta, Venemaa Keisririik – 11. november 1981 Harkov, Ukraina NSV) oli Nõukogude Liidu majandusteadlane, 1965. aasta majandusreformi ("Kossõgini reformi") väljatöötajaid. Majandusteaduste doktor (1956), professor.
Liberman oli esimene, kes avaldas hiljem teoks saanud reformi ideed, nimelt Pravdas 9. septembril 1962 avaldatud artiklis "Plaan, kasum, preemia". Libermani ettepanekuid toetasid mitmed ökonomistid. Artiklist sai innustust üleliiduline majandusalane arutelu ajakirjanduses ja rida majanduseksperimente. Lääne pressis ja sovetoloogias kõneldi mõnda aega "libermanismist".
Lipetski rajoon
Lipetski rajoon (vene keeles Липецкий район) on 2. järgu haldusüksus (munitsipaalrajoon) Venemaal Lipetski oblasti lääneosas. Rajooni keskus on Lipetski linn (ei kuulu rajooni koosseisu).
Rajoon piirneb kirdes Dobroje rajooniga, idas Grjazi rajooniga, kagus Usmani rajooniga, lõunas Hlevnoje rajooniga, läänes Zadonski rajooniga ja loodes Lebedjani rajooniga.
Rajooni pindala on 1510 km². Elanike arv oli 2012. aastal 49 467, 2009. aastal 44 355 ja 2002. aastal 48 383.
Lipetski rajoonis on 86 asulat, mis kuuluvad kahekümne kuue külaasunduse koosseisu.
Rajooni tähtsaim jõgi on Voroneži jõgi.
Šilai
Alevis on raamatukogu ja Raguva kooli osakond. Vaatamisväärsuseks on aastal 1909 valminud katoliku kirik.
Aastal 1779 alustasid Šilai mõisa omanikud Pronskevičiused asulasse kiriku ehitamist. Aastal 1909 valmis vana asemele uus uusgooti stiilis kirikuhoone. Aastal 1924 püstitati uus kirikla, vana hoone anti aga Antanas Smetona isale Jonas Smetonale. Peale Teist maailmasõda tegutsesid Šilai ümbruses Leedu metsavennad.
Maailmameistrivõistlused Rubiku kuubiku lahendamises
Maailmameistrivõistlused Rubiku kuubiku lahendamises ehk WCA World Championship on kiirkuubimise maailmameistrivõistlused, mida korraldab Maailma Kuubikuassotsiatsioon ehk World Cube Association.
Esimesed meistrivõistlused kuubiku kokkupanekus korraldas Guinnessi rekordite raamat Münchenis 13. märtsil 1981. Võitja aeg oli 38 sekundit. Maailmameistrivõistlused peeti 5. juunil 1982 Budapestis ja seal oli võitja aeg juba 22,95 sekundit. Taas jõuti võistluste korraldamiseni 2002. aastal ning 2003 peeti Torontos järgmised maailmameistrivõistlused. Seejärel on MM-id toimunud Floridas (2005), Budapestis (2007), Düsseldorfis (2009), Bangkokis (2011), Las Vegases (2013), São Paulos (2015), Pariisis (2017) ja Melbourne'is (2019). 2021. aasta MM Hollandis tühistati koroonapandeemia tõttu ning järgmised maailmameistrivõistlused leiavad aset Soulis 2023. aastal.
Eestlastest on maailmameistrivõistlustel osalenud Anti Ingel (2009, 2011, 2013, 2015 ja 2017), Alfred Saidlo (2017), Andreas Pung (2017) ning Jan Erik Soosaar (2017).
Viljandimaa Arenduskeskus
Viljandimaa Arenduskeskus (varasema nimega Viljandimaa Ettevõtluskeskus) on Eesti sihtasutus, mis jagab info-, nõustamis- ja koolitusteenusi Viljandi maakonna ettevõtetele, vabaühendustele ja kohalikele omavalitsustele. See keskus on maakondlik arenduskeskus (MAK). Keskus asub Viljandis aadressil Vabaduse plats 6.
Karbi keel
Karbi keel (varem ka mikiri keel) on Hiina-Tiibeti keelkonna Tiibeti-Birma keelte hulka kuuluv keel, mida emakeelena räägivad karbid Assami ja Meghalaya osariigis Indias.
Mart Haruoja
Mart Haruoja (18. oktoober 1948 Tallinn – 10. jaanuar 2011 Tallinn) oli eesti allvee- ja veemotosportlane ning triatleet.
Lõpetas 1967. aastal Tallinna 21. Keskkooli ning 1972. aastal Tallinna Polütehnilise Instituudi energeetika- ja 1990. aastal Tallinna Tehnikaülikooli majandusteaduskonna. Majandusmagister (1997).
Sportlasena
Hakkas 1965. aastal Tallinna Kalevis harrastama allveesporti, tema treener oli Ott Ernesaks. Võitis Eesti NSV meistrivõistlustel aastatel 1968–1972 1 kuld-, 3 hõbe- ja 1 pronksmedali ning NSV Liidu meistrivõistlustel aastatel 1968–1971 1 kuld-, 1 hõbe- ja 1 pronksmedali.
Tuli aastatel 1985–1990 sisemootoriga vabapaatide võistlusklassis 1500 cm3 (R-1500 või R-2) kolm korda Eesti NSV meistriks ja sai meistrivõistlustel veel kaks hõbe- ja ühe pronksmedali.
Osales NSV Liidu võistlejana triatloni 1987. aasta Euroopa meistrivõistlustel ja 1988. aastal maailmameistrivõistlustel (Hawaii Ironman), oli sellel alal esimesi eestlasi. Tuli triatlonis mitu korda Eesti veteranide meistriks ja võitis veteranide maailmamängudel 1991. aastal kuldmedali.